b'\n_START_ARTICLE_\nAly & AJ\n_START_SECTION_\nZgodnja kariera\n_START_PARAGRAPH_\nDuet je imel velike glasbene interese \xc5\xbee od njunega otro\xc5\xa1tva. \xc2\xbbMislim, da sva za\xc4\x8deli, ko sva bili stari tri in pet let. Samo skupno petje v cerkvi in v \xc5\xa1olskih predstavah\xc2\xab, je dejala Aly. Tudi z igranjem sta tako Aly kot AJ za\xc4\x8deli zelo kmalu, ko je imela AJ samo devet let. Sestri sta skupaj s star\xc5\xa1i \xc5\xbeiveli v Calabasasu, (Kalifornija). Njuna mama, Carrie Michalka, je v\xc4\x8dasih pela za kr\xc5\xa1\xc4\x8dansko glasbeno skupino, imenovano J.C. Band, Alyson pa je imela tudi stransko vlogo v Disney Channelovi televizijski seriji Phil iz prihodnosti z Rickyjem Ullmanom.\n_START_SECTION_\n2005 - 2008: Preboj in glasba\n_START_PARAGRAPH_\nDebitanski glasbeni album Aly & AJ, Into the Rush, je iz\xc5\xa1el 16. avgusta 2005 in prejel zlato certifikacijo s strani organizacije RIAA v marcu 2006. Eden izmed singlov na albumu, No One, je bil del filma in Ledena princesa tudi njegov soundtrack. Pesem Do You Believe In Magic, ki jo je originalno posnel The Lovin\' Spoonful, je dobila nekaj rock pridiha. Njuna verzija pesmi je bila tudi soundtrack za Disney Channelov televizijski film Hip, stra\xc5\xa1ni trik, v katerem je imela Aly stransko vlogo kot Allyson Henlen. Do You Believe in Magic je postal njun prvi singl, ki se je uvrstil med prvih dvajset pesmi na lestvici Canadian Hot 100, kjer je najprej dosegel triindvajseto, kasneje pa \xc5\xa1e drugo mesto na lestvici U.S. Billboard Hot Singles Sales. Album Into the Rush je prodal 808,000 kopij do decembra 2008, in ve\xc4\x8d kot 1.000.000 kopij po vsem svetu._NEWLINE_Album je prejel me\xc5\xa1ane ocene s strani kritikov. Fran Grauman iz about.com je albumu dodelila \xc5\xa1tiri zvezdice od petih in pohvalila Alyjin in AJ-jin \xc2\xbbton talenta\xc2\xab\xc2\xa0in \xc2\xbbizku\xc5\xa1nje\xc2\xab. Allmusic je albumu dodelil me\xc5\xa1ano oceno, saj n\xc2\xbbe ponuja ve\xc4\x8d kot nekaj izbolj\xc5\xa1anih balad\xc2\xab, in mu dodelil 2,5 zvezdic. AMG ju pohvali za pevske sposobnosti: \xc2\xbbAly & AJ zares znata peti - njuni vokali imajo ve\xc4\x8d osebnosti, kot najbolj\xc5\xa1e Disneyjeve zvezde, kot sta Hayden Panettiere ali Caleigh Peters \xe2\x80\x94 njun glas pa se tudi razume, saj se ne zatekata k praznim zvokovnim obdelavam\xc2\xab. Oceno kon\xc4\x8dajo z besedami:\xc2\xa0\xc2\xbbInto the Rush je album, ki je dober za poslu\xc5\xa1anje, ima dobro glasbo in si ga la\xc5\xbeje zapomni\xc5\xa1, kot ve\xc4\x8dino albumov ostalih Disneyjevih ustvarjalcev\xc2\xab. Album je postal stodvanajsti najbolje prodajan album v Zdru\xc5\xbeenih dr\xc5\xbeavah Amerike leta 2006 in si prislu\xc5\xbeil stodvanajsto mesto na lestvici Billboard 200 ob koncu leta 2006._NEWLINE_Aly & AJ sta sodelovali pri mnogih projektih za Walt Disney Records. Koncert Aly & AJ Concert se je za\xc4\x8del 24. julija 2005 v teatru Henry Fonda v Hollywoodu. Obsegal je pet pesmi in intervju. Koncert je vseboval nekaj pesmi iz albuma Into the Rush. Duet je odprl tudi turnejo The Cheetah Girls, Cheetah-licious Christmas Tour, v decembru 2005. Njun album je ponovno iz\xc5\xa1el v avgustu 2006 s tremi novimi pesmimi, vklju\xc4\x8dno z uspe\xc5\xa1nico Chemicals React ter dvema novima verzijama pesmi Collapsed in Something More; drugo izdajo je do\xc5\xbeivel tudi v Zdru\xc5\xbeenem kraljestvu. Njun prvi album z bo\xc5\xbei\xc4\x8dno temo, imenovan Acoustic Hearts of Winter, je iz\xc5\xa1el 26. septembra 2006. Za album sta Aly & AJ posneli tradicionalne bo\xc5\xbei\xc4\x8dne pesmi. Pozno leta 2007 je duet posnel \xc5\xa1e dve bo\xc5\xbei\xc4\x8dni pesmi. Album Acoustic Hearts of Winter je pristal na oseminsedemdesetem mestu lestvice Billboard Hot 100, saj je prodal ve\xc4\x8d kot 19.000 kopij v prvem tednu od izzida. Album je kasneje dosegel tudi \xc5\xa1tirinajsto mesto na lestvici U.S. Billboard Top Holiday Albums. Prazni\xc4\x8dni album je kasneje samo v Zdru\xc5\xbeenih dr\xc5\xbeavah Amerike prodal ve\xc4\x8d kot 136.000 kopij izvodov._NEWLINE_Drugi glasbeni album dueta, Insomniatic, je iz\xc5\xa1el 10. julija 2007. Ta album vsebuje ve\xc4\x8d glasbe v stilu electropopa, elektroni\xc4\x8dnega rocka in dance-popa ter je precej druga\xc4\x8den od prej\xc5\xa1njega, saj vsebuje ve\xc4\x8d sintetizatorjev, synth-rock kitar in elektroni\xc4\x8dnih in\xc5\xa1trumentov. Album sam je dosegel petnajsto mesto na lestvici Billboard 200, saj je prodal ve\xc4\x8d kot 39.000 kopij izvodov v prvem tednu od izzida in tako postal njun najbolje prodajan album do danes. Do zgodnjega decembra leta 2007 je album v Zdru\xc5\xbeenih dr\xc5\xbeavah Amerike prodal \xc5\xbee ve\xc4\x8d kot 215,000 kopij izvodov.\xc2\xa0_NEWLINE_Glavni singl njunega drugega glasbenega albuma Insomniatic, Potential Breakup Song, ki sta ga napisali sami, je iz\xc5\xa1el 10. julija 2007. Potential Breakup Song je kasneje dosegel sedemnajsto mesto na lestvici Billboard Hot 100 in tako postal njun prvi singl, ki se je v Zdru\xc5\xbeenih dr\xc5\xbeavah Amerike uvrstil med prvih dvajset pesmi na lestvici. Singl je kasneje prejel tudi platinasto certifikacijo s strani organizacije RIAA, saj je prodal ve\xc4\x8d kot 1.000.000 kopij. Ameri\xc5\xa1ka revija USA Today je napisala: \xc2\xbbZa pesmi v Insomniatic sta imeli sestri roko za pisanje. Singl \'Potential Breakup Song\' zveni kot Delov Shannonov \'Runaway\', vendar je veliko bolj glasbeno teko\xc4\x8d, kot povpre\xc4\x8den teen-pop album\xc2\xab. Generalna mened\xc5\xbeerka zalo\xc5\xbebe Hollywood Records, Abbey Konowitch, je dejala, da \xc2\xbbsta napisali svoj material; igrali sta svoje in\xc5\xa1trumente. V nobenem pogledu nista predelani. To je zelo pomembno\xc2\xab. USA Today je potrdil tudi, da ima \xc2\xbbduet najve\xc4\x8d od te izpostavljenosti zaradi radia Radio Disney in Disney Channela, ki prikazuje njune videospote\xc2\xab._NEWLINE_V oktorbu 2007 so vsi singli in album iz\xc5\xa1li tudi v Veliki Britaniji; Potential Breakup Song je dosegel dvaindvajseto mesto na lestvici UK Singles Chart in \xc5\xa1estnajsto mesto na lestvici Irish Singles Chart. Dekleti sta med turnejo za kratek \xc4\x8das obiskali tudi Veliko Britanijo, kjer sta dvakrat otvorili turnejo McFlyja in nastopali v veliko televizijskih oddajah in no\xc4\x8dnih klubih. Revija Time je pesem Potential Breakup Song imenovala za enega izmed \xc2\xbb10 najbolj\xc5\xa1ih pesmi v letu 2007\xc2\xab, kjer je dosegel deveto mesto. Josh Tyrangiel je izpostavil refren pesmi: \xc2\xbbThis is our Potential Breakup Song/ Our album needs just one/ Oh baby please" ("To je najina potencialna pesem za razhod/ Najin album potrebuje eno/ Oh, dragi prosim)\xc2\xab\xc2\xa0in pohvalil dejstvo, da sta pesem napisali najstni\xc5\xa1ki sestri, ki jo tudi pojeta. Potential Breakup Song je pristal tudi na vrhu mnogih glasbenih lestvic v dr\xc5\xbeavah, kot so Velika Britanija, Norve\xc5\xa1ka in Irska._NEWLINE_Po uspe\xc5\xa1nosti albumovega glavnega singla, je album Insomniatic prejel pohvale \xc5\xa1e s strani mnogih drugih glasbenih kritikov. Fraser McAlpine iz BBC Radio je napisal: \xc2\xbbPrej\xc5\xa1nji album Aly & AJ je bil rock-pop, pogosto v stilu jeznega popa, vendar \xc5\xa1e vedno zagotovo pop. Njun drugi glasbeni album, \'Insomniatic\', pa je obdr\xc5\xbeal nekaj zna\xc4\x8dilnosti prej\xc5\xa1njega, vendar je dobil ve\xc4\x8d plasti popa in vsebuje glasbo, kakr\xc5\xa1no izvaja band \'My Chemical Romance\' z nekaj ve\xc4\x8d mehkobe v stilu glasbe Angry Girl\xc2\xab. Dodal je tudi: \xc2\xbbNe pusti tangu, da se \xc5\xbee na za\xc4\x8detku nor\xc4\x8duje iz tebe in kljub temu, da ta glasba vsebuje tudi sintetizator, je to zagotovo rock glasba zaigrana z elektri\xc4\x8dnimi in\xc5\xa1trumenti. Ob spremljavi klaviatur pojeta s samozavestnimi glasovi besedila, kot na primer \'it took too long, it took too long, it took too long for you to call back and normally I would just forget that, except for the fact it was my birthday, my stupid birthday\' (\'trajalo je predolgo, trajalo je predolgo, trajalo je predolgo, preden si me poklical nazaj in po navadi bi to samo pozabila, razen dejstva, da je bil moj rojstni dan, moj neumni rojstni dan\'), v katerih se jezita na fanta, ker je pozabljiva zguba, v ozadju pa sli\xc5\xa1imo kipljenje ritmov, klikaste zvoke in splo\xc5\xa1no norost. Za mnoge je to pravi plesni \xc5\xbei\xc4\x8dni zlom\xc2\xab._NEWLINE_V decembru 2007 so za\xc4\x8dele kro\xc5\xbeiti govorice, da bo duet nadomestil skupino Jonas Brothers na turneji Hannah Montana Best of Both Worlds Tour od 11. januarja do 24. januarja 2008. Glasbena skupina je potrdila tudi izzid svojega novega singla, imenovanega Like Whoa, ki je kasneje dosegel triin\xc5\xa1estdeseto mesto na lestvici Billboard Hot 100. Zgodaj januarja 2008 sta Aly & AJ nastopili s svojo verzijo KT Tunstallove pesmi Black Horse and the Cherry Tree na Yahoovi spletni strani Pepsi Smash video site. Verzija je bila vklju\xc4\x8dena tudi v japonsko verzijo ponovne izdaje albuma Insomniatic in bila posneta v Abbey Road. Dekleti sta zapeli tudi svojo verzijo pesmi We\'re an American Band za album Randyja Jacksona, Music Club, Vol. 1, kjer je bila objavljena kot bonus pesem.\n_START_SECTION_\n2009 - danes: 78violet in zapu\xc5\xa1\xc4\x8danje zalo\xc5\xbebe Hollywood Records\n_START_PARAGRAPH_\nZgodaj leta 2008 je revija Billboard potrdila, da dekleti delata na svojem tretjem glasbenem albumu, ki bo iz\xc5\xa1el pozno leta 2009. Omenili sta ga tudi v intervjuju na radiu Radio Disney 23. aprila 2008, kjer sta dejali, da bo v albumu ve\xc4\x8d rocka in da bosta na tem albumu peli lo\xc4\x8deno, ne v harmoniji kot sta v prej\xc5\xa1njih albumih, saj si \xc5\xbeelita, da njuni obo\xc5\xbeevalci lo\xc4\x8dijo, katera izmed njiju poje. 7. oktobra tistega leta sta potrdili, da bo njun takrat \xc5\xa1e nenaslovljen album aprila 2009 izdala zalo\xc5\xbeba Hollywood Records, kakorkoli \xc5\xbee, v intervjuju mesec kasneje pa sta potrdili, da je bil izzid prestavljen na poletje leta 2009. V kasnej\xc5\xa1ih intervjujih je duet potrdil izzid albuma v jeseni leta 2009, nazadnje, 30. septembra 2009 pa, da bo album iz\xc5\xa1el zgodaj leta 2010._NEWLINE_Duet je napisal pesem (kasneje so ji nadeli naslov The Next Worst Thing) z Weezerjevim glavnim pevcem, Riversom Cuomom. Dekleti sta sodelovali tudi s producenti, kot sta Chris Lord-Alge (Green Day, AFI, Sum 41) in Rob Cavallo (Green Day, The Goo Goo Dolls, Paramore), oba producenta pa delata za rock glasbenike. Med letom 2009 so bili na Broadcast Music Incorporated objavljeni naslovi mnogih njunih prihajajo\xc4\x8dih pesmi, ki so jih napisali Aly in AJ Michalka ter Daniel James in Leah Haywood. Govorice o tem, da bosta med poletjem 2009 Aly & AJ organizirali svojo novo turnejo, ki so kro\xc5\xbeile po internetu, je Aly kasneje zanikala prek svoje uradne spletne strani. Napisala je, da s sestro kon\xc4\x8dujeta s snemanjem in da se v tem trenutku \xc5\xbeelita osredoto\xc4\x8diti samo na ta projekt. Razkrila je tudi, da nameravata organizirati turnejo zgodaj leta 2010 za promoviranje njunega novega albuma._NEWLINE_8. julija 2008 je duet potrdil, da je svoje ime Aly & AJ spremenil v 78violet. En teden kasneje sta dekleti potrdili tudi, da bo tako naslov tudi njunemu tretjemu albumu._NEWLINE_19. februarja 2010 je duet 78violet preko svoje uradne spletne strani na Facebooku potrdil, da nista ve\xc4\x8d del zalo\xc5\xbebe Hollywood Records in da njun tretji glasbeni album, 78violet, po vsej verjetnosti ne bo iz\xc5\xa1el. Kakorkoli \xc5\xbee, napisali sta tudi, da nadaljujeta s pisanjem in snemanjem novih pesmi za svoj naslednji album._NEWLINE_18. maja 2010 je CW potrdil, da so za\xc4\x8deli snemati televizijsko serijo Hellcats, v kateri igrata Aly Michalka in Ashley Tisdale.\n_START_SECTION_\nUspe\xc5\xa1ni filmski karieri\n_START_PARAGRAPH_\nPred igranjem v Disney Channelovem televizijskem filmu Kravje po\xc4\x8ditnice (2006) in MTV-jevem filmu Super Sweet 16: The Movie (2007), ki sta jih posneli skupaj, sta imeli Alyson in Amanda Michalka lo\xc4\x8deni igralski karieri. Aly se je med drugim leta 2005 pojavila v Disney Channelovem televizijskem filmu Hip, stra\xc5\xa1ni trik poleg Johnnyja Pacarja._NEWLINE_Aly Michalka je bila na \xc5\xa1estindvajseti podelitvi nagrad Young Artist Awards nominirana v kategoriji za najbolj\xc5\xa1i nastop v televizijski seriji - glavna mlada igralka za svojo vlogo v televizijski seriji Phil iz prihodnosti, kasneje pa je dobila \xc5\xa1e glavno vlogo v dru\xc5\xbeinskem filmu Bandslam ob Vanessi Hudgens. Film je premiero do\xc5\xbeivel 14. avgusta leta 2009. Poleg tega je Alyson Michalka sprejela vlogo \xc5\xa1e v dveh projektih in sicer filmu Easy A, ki bo iz\xc5\xa1el 17. septembra 2010 in filmu The Roommate, za katerega je izzid na\xc4\x8drtovan za 4. februar 2011. V obeh filmih bo igral tudi Cam Gigandet. Amanda Michalka je sprejela vlogo v filmu Petra Jacksona, V mojih nebesih in, od 28. septembra 2009, snema film Secretariat, kjer igra h\xc4\x8derko Penny Chenery. Izzid filma je napovedan za 8. oktober 2010.\n_START_SECTION_\nZalezovanje\n_START_PARAGRAPH_\n26. junija 2008 je bil mo\xc5\xbe iz Ohia, imenovan Rex Mettler, aretiran zaradi zalezovanja dueta. Mo\xc5\xa1ki iz Lancasterja je \xc2\xbbpridobil kontaktne informacije o glasbenem in igralskem duetu in jima grozil preko spleta, telefona in z ro\xc4\x8dno napisanimi pismi\xc2\xab, je povedala policija. Duet je 27. junija tistega leta nameraval nastopiti v Cincinnatiju, kjer je bil prisoten tudi mo\xc5\xa1ki, policija pa ni morala potrditi dejstva, da je prisostvoval tudi koncertu v Ohiu. Kasneje je policija dejala, da \xc2\xbbobto\xc5\xbebe zoper Rexa Mettlerja izhajajo iz incidentov, ki so se za\xc4\x8deli 15. decembra [2007]\xc2\xab\xc2\xa0in da \xc2\xbbRex po tem \xc4\x8dasu ni bil ve\xc4\x8d vpleten v kakr\xc5\xa1na koli zalezovanja, vsaj ne v zalezovanja tega dueta\xc2\xab.\n_START_SECTION_\nVera\n_START_PARAGRAPH_\nPoleg ustvarjanja glasbe za ob\xc4\x8dinstvo, Aly & AJ, ki sta obe zelo odkriti glede svoje verske pripadnosti, sta postali tudi velik del kr\xc5\xa1\xc4\x8danske rock glasbene scene. Pristali sta na prvem mestu lestvice Radio & Records (R&R) Christian CHR. Kljub temu, da sta zelo odkriti o svoji kr\xc5\xa1\xc4\x8danski verski pripadnosti, ne \xc5\xbeelita biti obravnavani kot kr\xc5\xa1\xc4\x8danski glasbeni ustvarjalki. V intervjuju za revijo Blender v juniju 2006 sta dekleti povedali, da njuna glasba prihaja s kr\xc5\xa1\xc4\x8danske prespektive: \xc2\xbbNikoli ne \xc5\xbeeliva pridigati ljudem, vendar \xc5\xbeeliva, da je najina glasba navdihujo\xc4\x8da\xc2\xab. AJ je dodala: \xc2\xbb\xc4\x8ce imava kak\xc5\xa1ne muslimanske ali ateisti\xc4\x8dne obo\xc5\xbeevalce, je to njihova stvar - kljub temu jih bom imela rada\xc2\xab._NEWLINE_V intervjuju z revijo Blender sta AJ in Aly izrazili svojo nejevero glede evolucije, ko so ju povpra\xc5\xa1ali po njunem mnenju o tem. Na vpra\xc5\xa1anje se je AJ odzvala z \xc2\xbbNe\xc2\xab, Aly pa je dejala: \xc2\xbbAli zdaj v \xc5\xa1oli u\xc4\x8dijo to?\xc2\xab\xc2\xa0Ko so jima povedali, da je to v u\xc4\x8dnem programu \xc5\xbee dober del stoletja, je dejala: \xc2\xbbMislim, da je nekoliko nespo\xc5\xa1tljivo, da stvari, ki imajo opraviti z verskimi prepri\xc4\x8danji ne ostanejo zunaj razreda. Mislim, ljudem bi moralo biti dovoljeno moliti v \xc5\xa1oli, \xc4\x8de \xc5\xbeelijo. Vsak bi moral opravljati svoj obred\xc2\xab, AJ pa je dodala: \xc2\xbbEvolucija je trapasta. Opice? Em, ne\xc2\xab.\n_START_SECTION_\nTr\xc5\xbeenje\n_START_PARAGRAPH_\nHuckleberry Toys je izdal omejeno izdajo pun\xc4\x8dk Hello Kitty Aly & AJ, ki pa jih je prodal le izbranim trgovinam. Toys R Us trenutno prodaja novo linijo pun\xc4\x8dk, ki so na razpolago od 15. novembra 2007. 20. novembra 2007 je iz\xc5\xa1la videoigra The Aly & AJ Adventure za Nintendo DS. V igri igralec igra njunega asistenta, jima pomaga snemati pesmi, re\xc5\xbeirati videospote itd._NEWLINE_Od 21. junija 2008 je duet za\xc4\x8del izdajati svoje lastne knjige, imenovane Aly & AJ\'s Rock \'n\' Roll Mysteries, vsak del pa opisuje Aly & AJ na turneji in vsaka knjiga novo skrivnost v razli\xc4\x8dnih mestih. Risbe v knjigah je narisala Aly. Prvi dve knjigi (First Stop, New York and Mayhem in Miami) sta iz\xc5\xa1li 12. junija, tretja (Singing in Seattle) 2. septembra in zadnja (Nashville Nights) 4. oktobra leta 2008._NEWLINE_Podjetje Performance Designed Products je 10. novembra 2008 izdalo kitari, ki sta jih oblikovali Aly & AJ. Alyjina kitara je ro\xc5\xbenate barve, na njej pa je motiv src in prekri\xc5\xbeanih kosti (PlayStation 2). AJ-jina kitara je v obliki logotipa Aly & AJ z zebrastim vzorcem vijoli\xc4\x8dne in ro\xc5\xbenate barve (Wii, PS2). Duet je kitari predstavil 11. oktobra 2008 med prireditvijo Universal Studios CityWalk v Kaliforniji. Imata tudi linijo oblek, kozmetike, nakita in modnih dodatkov. Po podatkih revij Forbes in AOL sta Aly in AJ najbolj bogati Hollywoodski pevki pod tridesetim letom.\n_START_SECTION_\nDobrodelna dela\n_START_PARAGRAPH_\nAly in AJ sta govornici za Samsung\'s Hope for Education, ki proizvaja tehnologijo in jo posreduje \xc5\xa1olam, ki jo potrebuejo. Sta tudi del organizacije Children\'s Advisory Board AmberWatch Foundation, in sta nastopili na njihovem dobrodelnem koncertu za zbiranje denarja za dobrodelne namene. Pesem "I Am One of Them", ki je bila del albuma Into the Rush, je bila del projekta za zbiranje denarja za AmberWatch. Da bi pokazali svojo podporo, sta sodelovali tudi pri modni reviji MS v zgodnjem maju leta 2008.'